Fjórflokkakerfið

Fjórflokkakerfið eða fjórflokkurinn er óformlegt hugtak sem er notað í íslenskri stjórnmálaumræðu og vísar til þess að undantekningalaust í stjórnmálasögu Íslands hafa fjórir flokkar fengið flest atkvæði í Alþingiskosningum þótt fleiri flokkar hafi boðið fram. Upphaf þessa má segja að sé árið 1930 þegar íslenskir kommúnistar klufu sig úr Alþýðuflokknum. Framsóknarflokkurinn og Alþýðuflokkurinn voru báðir stofnaðir árið 1916 en hægrivængurinn varð sameinaður í einum flokk árið 1929, þegar Sjálfstæðisflokkurinn varð til. Fáum flokkum hefur tekist að ógna stöðu fjórflokksins en oftar en ekki hefur að minnsta kosti eitt framboð í viðbót komist á þing. Í alþingiskosningunum 1987 klauf Borgaraflokkur Alberts Guðmundssonar sig úr Sjálfstæðisflokknum og tók af honum mikið fylgi. Engu að síður fengu flokkarnir fjórir samanlagt um það bil 75% atkvæða. Í kosningunum 1991 og 1995 náði fjórflokkurinn á milli 80% og 90% en í kosningunum 1999 og þangað til 2013 náði fjórflokkurinn yfir 90%. Árið 2013 féll fjórflokkurinn niður í 74,9% og 2016-2021 var fjórflokkurinn alltaf á milli 60% og 70%.  Í kostningunum árið 2024 fékk fjórflokkurinn 50,3%  atkvæða.

Upprunalega var hugtakið fjórflokkurinn notað af Vilmundi Gylfasyni og Bandalagi jafnaðarmanna.

+ Stjórnmálaflokkar sem mynda fjórflokkinnÁr12341930-1938SjálfstæðisflokkurinnFramsóknarflokkurinnAlþýðuflokkurinnKommúnistaflokkur Íslands1938-1956SjálfstæðisflokkurinnFramsóknarflokkurinnAlþýðuflokkurinnSósíalistaflokkurinn1956-1998SjálfstæðisflokkurinnFramsóknarflokkurinnAlþýðuflokkurinnAlþýðubandalagið1998-2024SjálfstæðisflokkurinnFramsóknarflokkurinnSamfylkinginVinstrihreyfingin - grænt framboð

 Tengt efni 
 Flokksræði
 Tvíflokkakerfi
 Fjölflokkakerfi

 Tenglar 
 Lifir fjórflokkurinn?
 Til varnar stjórnmálaflokkum , Heimir Hannesson 14. júní 2012

Flokkur:Íslensk stjórnmál